ייעוץ משפטי מטעם הסנגוריה הציבורית הוא ייעוץ משפטי בתחום הפלילי, הניתן בחינם לנאשמים בעלי מוגבלות (חירשים/עיוורים/אילמים/חולי נפש/לוקים בשכלם), קטינים, חסרי אמצעים שמואשמים בעבירה שהעונש עליה הוא 5 שנות מאסר ומעלה, נאשמים בעבירה שדין המבצע אותה הוא 10 שנות מאסר ומעלה בבית המשפט המחוזי, נאשמים שהתביעה דורשת להטיל עליהם מאסר בפועל, שהוזמנו לדיון במסגרת יום הקראות וכל יתר הנאשמים שיש למנות עבורם סנגור ציבורי לפי הוראת בית המשפט. בנוסף, לייעוץ משפטי מטעם הסנגוריה הציבורית זכאים גם עצורים – קטינים, חסרי אמצעים שעצורים לצורכי חקירה ומי שהוגשה נגדם בקשת מעצר עד סיום ההליכים נגדם.